**Graeme Sharp**| Asmeniniai duomenys |
| --- |
| **Pilnas vardas** | Graeme Marshall Sharp |
| Gimimo data | 1960 m. spalio 16 d. (63 metai) |
| Gimimo vieta | Glazgas, Škotija |
| Ūgis | 1,85 m |
| Klubai |
| Dabar žaidžia | baigęs karjerą |
| **Pozicija** | puolėjas |
| Profesionalūs klubai\* |
| 1978–19801980–19911991–19971997 | Dumbarton FCEverton FCOldham Athletic AFCBangor City FC**Iš viso** | 40 (17)332 (111)107 (30)**469 (158)** |
| Nacionalinė komanda\*\* |
| 1985–1999 | Škotija Škotija | 12 (1) |
|  Treniruotos komandos |
| 1994–19971997–1998 | Oldham Athletic AFCBangor City FC |
| 
\*\* Nacionalinės komandos pasirodymų irįvarčių duomenys {{{ntupdate}}}. |

**Gremas Šarpas** (angl. *Graeme Sharp*; g. 1960 m. spalio 16 d.) – buvęs Škotijos futbolininkas ir treneris. 11 sezonų praleidęs Liverpulio „Evertone", jis pelnė 159 įvarčius ir yra antras pagal rezultatyvumą komandos žaidėjas, nusileidžiantis tik legendiniam tarpukario puolėjui Diksiui Dynui.

Biografija
----------

Karjeros pradžioje Šarpas rungtyniavo kukliame Škotijos klube „Dumbarton FC". 1980 m. už 20–metį puolėją „Everonas" sumokėjo 120 tūkstančių svarų sterlingų, tačiau debiutiniame sezone jis sužaidė vos 6 susitikimus. Situacija pasikeitė kitą sezoną, kai klubo treneriu tapo Howard Kendall, o Šarpas tapo pagrindiniu komandos puolėju. Tame sezone jis pelnė 15 švarčių per 29 susitikimus ir įsitvirtino puolimo priešakyje. 1983 m. į komandą atėjus jo tautiečiui Endriu Grėjui, su kuriuo Šarpas keletą sezonų sudarė komandos puolimo duetą, rezultatyvumas dar labiau išaugo. 1984–85 m. sezone Šarpas per 54 rungtynes įmušė 30 įvarčių, o „Evertonas" laimėjo šalies čempionatą ir UEFA Taurių laimėtojų taurę. Sėkmingas pasirodymas klube jam garantavo kvietimą į nacionalinę rinktinę, su kuria Šarpas 1986 m. dalyvavo pasaulio futbolo čempionate. 

1985–86 m. iš „Evertono" išvykus Grėjui, Šarpas puolimo grandyje rungtyniavo su vienu geriausių Anglijos puolėju Hariu Linekeriu. Šiam persikėlus į „Barcelona FC", Šarpo porininkai puolime buvo Paul Wilkinson, Adrian Heath bei Tony Cottee. Vis dėlto, nors ir išliko pagrindinės sudėties žaidėju, Šarpo rezultatyvumas ženkliai sumažėjo, o „Evertonas" iš vienų lygos lyderių pamažu tapo vidutiniokais: 1989–90 m. jis pelnė 6 įvarčius (33 rungtynės), o 1990–91 m. – tik 3 (27 rungtynės).

Viso Šarpas šioje komandoje praleido 11 sezonų, per kuriuos sužaidė 426 rungtynes, pelnė 158 įvarčius ir 2004 m. buvo įtrauktas į simbolinę geriausių visų laikų „Evertono" komandą..

1991 m. už 500 tūkst. svarų sterlingų jis persikėlė į „Oldham Athletic AFC", sugrįžusį į stipriausią Anglijos lygą po 68 metų pertraukos. 1991–92 m. komanda užėmė 17 vietą Premier League ir pasiekė FA Taurės pusfinalį, tačiau 1993–94 m. sezone iškrito į žemesnį divizioną. Šarpas tapo žaidžiančiuoju treneriu. Naujose pareigose jam ne itin sekėsi, o komanda 1996–97 m. užėmė vos 23 vietą ir iškrito į Pirmąją futbolo lygą.

Sekantį sezoną Šarpas persikėlė į Velsą, kur vienerius metus buvo žaidžiančiuoju „Bangor City FC" treneriu.

Pasiekimai
----------

* Anglijos čempionas – 1985 ir 1987 m.
* FA Taurės laimėtojas – 1984 m.
* UEFA Taurių laimėtojų taurės laimėtojas – 1985 m.
* FA Community Shield laimėtojas – 1984, 1985 ir 1987 m.
* Velso taurės laimėtojas – 1998 m.
* Rezultatyviausias „Evertono" futbolininkas - 1981–82, 1982–83, 1984–85, 1987–88 m.

Šaltiniai
---------

1. ↑  „Graeme Sharp / Everton Giants" (anglų). Everton FC. Suarchyvuotas originalas 2012-09-16. Nuoroda tikrinta 2012-03-26. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
2. ↑  „Greatest Ever Everton Team" (anglų). Everton FC. Suarchyvuotas originalas 2012-09-16. Nuoroda tikrinta 2012-03-26.